CELEX: 32011D0092
Language: ro
Date: 2011-02-10 00:00:00
Title: 2011/92/UE: Decizia Comisiei din 10 februarie 2011 de introducere a chestionarului care urmează să fie utilizat pentru primul raport privind implementarea Directivei 2009/31/CE a Parlamentului European și a Consiliului privind stocarea geologică a dioxidului de carbon [notificată cu numărul C(2011) 657]  Text cu relevanță pentru SEE

11.2.2011   
            
            
               RO
            
            
               Jurnalul Oficial al Uniunii Europene
            
            
               L 37/19
            
         DECIZIA COMISIEI
   din 10 februarie 2011
   de introducere a chestionarului care urmează să fie utilizat pentru primul raport privind implementarea Directivei 2009/31/CE a Parlamentului European și a Consiliului privind stocarea geologică a dioxidului de carbon
   [notificată cu numărul C(2011) 657]
   (Text cu relevanță pentru SEE)
   (2011/92/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/31/CE a Parlamentului European și a Consiliului din 23 aprilie 2009 privind stocarea geologică a dioxidului de carbon și de modificare a Directivei 85/337/CEE a Consiliului, precum și a Directivelor 2000/60/CE, 2001/80/CE, 2004/35/CE, 2006/12/CE, 2008/1/CE și a Regulamentului (CE) nr. 1013/2006 ale Parlamentului European și ale Consiliului (1), în special articolul 27 alineatul (1),
   având în vedere Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (2),
   întrucât:
   
               (1)
            
            
               Articolul 27 alineatul (1) din Directiva 2009/31/CE prevede că la fiecare trei ani statele membre înaintează Comisiei un raport privind implementarea directivei respective, inclusiv registrul prevăzut la articolul 25 alineatul (1) litera (b) din aceeași directivă.
            
         
               (2)
            
            
               În plus, articolul 27 alineatul (1) din Directiva 2009/31/CE prevede că raportul respectiv se întocmește pe baza unui chestionar sau a unei prezentări generale întocmite de Comisie în conformitate cu procedura menționată la articolul 6 din Directiva 91/692/CEE. Un chestionar cu întrebări referitoare la toate elementele relevante ale Directivei 2009/31/CE pare a fi cel mai potrivit pentru a garanta că informațiile furnizate de statele membre în rapoartele lor sunt complete și comparabile.
            
         
               (3)
            
            
               Primul raport trebuie trimis Comisiei până la 30 iunie 2011. Chestionarul întocmit de Comisie trebuie trimis statelor membre cu cel puțin șase luni înaintea termenului de prezentare a raportului.
            
         
               (4)
            
            
               Măsurile prevăzute de prezenta decizie sunt conforme cu avizul Comitetului privind schimbările climatice, în conformitate cu procedura menționată la articolul 6 din Directiva 91/692/CEE,
            
         ADOPTĂ PREZENTA DECIZIE:
   Articolul 1
   Statele membre trebuie să utilizeze chestionarul prevăzut în anexă ca bază pentru primul raport privind implementarea Directivei 2009/31/CE.
   Articolul 2
   Prezenta decizie se adresează statelor membre.
   
      Adoptată la Bruxelles, 10 februarie 2011.
      
         
            Pentru Comisie
         
         Connie HEDEGAARD
         
            Membru al Comisiei
         
      
   
   
      (1)  JO L 140, 5.6.2009, p. 114.
   
      (2)  JO L 377, 31.12.1991, p. 48.
   
      ANEXĂ
      
         Chestionar privind implementarea Directivei 2009/31/CE privind stocarea geologică a dioxidului de carbon (denumită în continuare „directiva”)
      
      1.   Prezentare generală
      
      1.1.   Care sunt principalele modificări care au trebuit aduse legislației naționale și sistemului de autorizare pentru a transpune directiva în legislația națională? Precizați datele intrării în vigoare a legislației de transpunere relevante.
      1.2.   Ce autoritate sau autorități competente sunt responsabile pentru îndeplinirea sarcinilor prevăzute de directivă (articolul 23)?
      2.   Coordonarea procedurilor de autorizare
      
      2.1.   Cum asigură legislația națională coordonarea deplină a procedurii și a condițiilor de autorizare atunci când sunt implicate mai multe autorități competente? Cum funcționează această coordonare în practică? În mod concret, prezentați informații detaliate cu privire la coordonarea dintre autoritățile competente în vederea implementării Directivelor 2009/31/CE și 2003/87/CE ale Parlamentului European și ale Consiliului (1).
      3.   Cooperare transfrontalieră
      
      3.1.   Ce dispoziții au fost luate în ceea ce privește transportul transfrontalier de CO2, siturile de stocare transfrontaliere sau complexele de stocare transfrontaliere pentru a se asigura respectarea în comun a cerințelor prezentei directive (articolul 24)?
      3.2.   Au avut loc acțiuni concrete de cooperare transfrontalieră?
      4.   Selectarea siturilor de stocare și autorizațiile de explorare
      
      4.1.   Zonele în care pot fi selectate situri de stocare au fost determinate în conformitate cu articolul 4 alineatul (1)? A fost interzisă stocarea în anumite părți sau pe întregul teritoriu al statului membru, în zona economică exclusivă și pe platoul continental al acestuia, în sensul Convenției Națiunilor Unite privind dreptul mării (UNCLOS)? Statele membre nu sunt obligate să justifice o eventuală decizie de acest gen, însă ar fi util să se precizeze despre ce teritorii este vorba și motivele luării acestei decizii.
      4.2.   A fost întreprinsă o evaluare a capacității de stocare disponibilă în anumite părți sau pe întregul teritoriu al statului membru, în zona economică exclusivă și pe platoul continental al acestuia, în sensul Convenției Națiunilor Unite privind dreptul mării (UNCLOS) [articolul 4 alineatul (2)]? Dacă da, indicați modul de desfășurare a evaluării și rezultatele acesteia.
      4.3.   Cum asigură legislația națională faptul că gradul de adecvare a unei formațiuni geologice pentru utilizarea drept sit de stocare este determinat în conformitate cu criteriile menționate în anexa I la directivă?
      4.4.   În ce cazuri este necesară explorarea pentru selectarea sitului de stocare [articolul 5 alineatul (1)]?
      4.5.   Cum asigură legislația națională faptul că autorizațiile de stocare și de explorare permit participarea tuturor entităților care dețin capacitățile necesare și că autorizațiile se emit sau se refuză pe baza unor criterii obiective, disponibile în mod public și nediscriminatorii?
      4.6.   Cum verifică autoritățile competente dacă volumul explorat se încadrează în limitele volumului stabilit în autorizația de explorare [articolul 5 alineatul (3)]?
      4.7.   Cum asigură legislația națională faptul că pe parcursul perioadei de valabilitate a autorizației nu sunt permise niciun fel de utilizări conflictuale ale complexului [articolul 5 alineatul (4)]?
      5.   Cererile de emitere a autorizațiilor de stocare
      
      5.1.   Cum garantează legislația națională că cererile de emitere a autorizațiilor conțin toate informațiile solicitate la articolul 7?
      6.   Autorizațiile de stocare: condiții și conținut
      
      6.1.   Respectarea tuturor condițiilor privind autorizația de stocare
      6.1.1.   Cum asigură legislația națională respectarea tuturor cerințelor menționate la articolul 8?
      6.1.2.   Ce mecanisme au fost instituite pentru a se asigura că toate cererile de emitere a autorizațiilor, toate proiectele de autorizații de stocare și orice alte materiale luate în considerare la adoptarea proiectelor de decizii sunt puse la dispoziția Comisiei în termenele specificate [articolul 10 alineatul (1)]?
      6.1.3.   Cum se asigură faptul că orice aviz emis de Comisie cu privire la proiectul de autorizație de stocare va fi luat în considerare și că decizia finală este notificată Comisiei și că, dacă aceasta nu respectă avizul Comisiei, sunt prezentate motivele acestei nerespectări [articolul 10 alineatul (2)]?
      6.2.   Integralitatea conținutului autorizației de stocare
      6.2.1.   Cum garantează legislația națională că autorizația de stocare conține toate elementele menționate la articolul 9?
      7.   Modificările, examinarea, actualizarea și retragerea autorizațiilor de stocare
      
      7.1.   Cum asigură legislația națională revizuirea și, dacă este necesar, actualizarea sau, în ultimă instanță, retragerea autorizațiilor de stocare, în conformitate cu articolul 11 alineatul (3)? În mod concret, prezentați informații detaliate cu privire la modul în care este îndeplinită fiecare dintre condițiile menționate la articolul 11 alineatul (3).
      7.2.   Retragerea autorizației de stocare
      7.2.1.   Ce dispoziții și proceduri se aplică în cazul în care, după retragerea unei autorizații în temeiul articolului 11 alineatul (3), autoritatea competentă decide să emită o nouă autorizație de stocare, în special în ceea ce privește asumarea temporară a tuturor obligațiilor juridice în temeiul articolului 11 alineatul (4)?
      7.2.2.   Ce dispoziții și proceduri se aplică în cazul în care, după retragerea unei autorizații în temeiul articolului 11 alineatul (3), autoritatea competentă decide să închidă situl de stocare?
      8.   Criteriile și procedura de acceptare a fluxului de CO2
         
      
      8.1.   Ce dispoziții și proceduri se aplică pentru a se asigura faptul că fluxul de CO2 conține preponderent dioxid de carbon și că nu se adaugă deșeuri sau alte materii în scopul eliminării acestora? În mod concret, prezentați informații detaliate cu privire la condițiile stabilite pentru a asigura respectarea următoarelor criterii în temeiul articolului 12 alineatul (1):
      
                  —
               
               
                  absența efectelor negative asupra integrității sitului de stocare sau a infrastructurii de transport relevante;
               
            
                  —
               
               
                  absența riscurilor semnificative pentru mediu și pentru sănătatea umană;
               
            
                  —
               
               
                  respectarea legislației aplicabile a Uniunii.
               
            8.2.   Ce dispoziții și proceduri se aplică pentru a se garanta că operatorul acceptă și injectează fluxuri de CO2 numai dacă au fost efectuate analiza compoziției fluxurilor, inclusiv a substanțelor corozive, și o evaluare a riscurilor și dacă evaluarea riscurilor a arătat că nivelurile de contaminare sunt conforme cu condițiile prevăzute la articolul 12 alineatul (1)?
      9.   Monitorizare
      
      9.1.   Ce măsuri au fost luate pentru ca autoritatea competentă să asigure faptul că planul de monitorizare aprobat respectă cerințele prevăzute în anexa II și orientările privind monitorizarea și raportarea emisiilor de gaze cu efect de seră rezultate din captarea, transportul și stocarea geologică a dioxidului de carbon în temeiul Directivei 2003/87/CE (2)?
      9.2.   Ce dispoziții și proceduri se aplică pentru a se asigura faptul că operatorul monitorizează instalațiile de injectare, complexul de stocare (inclusiv, acolo unde este posibil, pana de CO2) și, după caz, mediul înconjurător, astfel cum se specifică în planul de monitorizare aprobat?
      10.   Raportare
      
      10.1.   Ce dispoziții și proceduri sunt prevăzute în ceea ce privește raportarea de către operator? În mod concret, prezentați informații detaliate cu privire la frecvența raportării și la modul în care se asigură respectarea criteriilor prevăzute la articolul 14.
      11.   Inspecții
      
      11.1.   Ce dispoziții și proceduri sunt prevăzute în ceea ce privește sistemul de inspecții de rutină și neprogramate la toate complexele de stocare pentru a se asigura respectarea cerințelor directivei și monitorizarea efectelor asupra mediului și asupra sănătății umane (articolul 15)? În mod concret, prezentați informații detaliate cu privire la frecvența inspecțiilor și la condițiile prevăzute pentru inspecțiile neprogramate.
      11.2.   În ce măsură sistemul de inspecții de rutină și neprogramate include activități precum vizite la instalațiile de suprafață, inclusiv la instalațiile de injectare, evaluarea operațiilor de injectare și monitorizare efectuate de către operator și verificarea tuturor registrelor relevante menținute de către acesta [articolul 15 alineatul (2)]?
      12.   Scurgeri sau nereguli semnificative
      
      12.1.   Ce dispoziții și proceduri sunt prevăzute pentru notificarea autorității competente, inclusiv a autorității competente în temeiul Directivei 2003/87/CE, de către operator în caz de scurgeri și de nereguli semnificative [articolul 16 alineatul (1)]?
      12.2.   Ce dispoziții și proceduri sunt prevăzute în ceea ce privește aplicarea măsurilor corective de către operator și, dacă acesta nu aplică măsurile respective, de către autoritatea competentă [articolul 16 alineatele (2)-(5)]?
      13.   Obligațiile aferente închiderii și postînchiderii
      
      13.1.   Ce dispoziții și proceduri sunt prevăzute în ceea ce privește obligațiile aferente închiderii și postînchiderii?
      13.2.   Cum asigură legislația națională faptul că operatorul rămâne responsabil pentru monitorizare, raportare și măsuri corective, precum și pentru toate obligațiile privind restituirea cotelor în caz de scurgeri și pentru măsuri preventive și corective până la transferarea responsabilității [articolul 17 alineatul (2)]?
      13.3.   Ce dispoziții și proceduri sunt prevăzute în ceea ce privește aprobarea planului definitiv pentru etapa de postînchidere bazat pe planul provizoriu pentru etapa de postînchidere înaintea închiderii unui sit de stocare [articolul 17 alineatul (3)]?
      14.   Transferul de responsabilitate
      
      14.1.   Ce dispoziții și proceduri se aplică în ceea ce privește transferul de responsabilitate pentru a se asigura respectarea condițiilor prevăzute la articolul 18 alineatul (1)?
      14.2.   Prevede legislația națională o perioadă minimă care trebuie să se încheie înainte să poată avea loc transferul de responsabilitate și care depășește cei 20 de ani prevăzuți de directivă? Dacă da, precizați.
      14.3.   Ce mecanisme au fost instituite pentru a se asigura că rapoartele privind transferul întocmite în temeiul articolului 18 alineatul (2), toate proiectele de decizii de aprobare a transferului de responsabilitate și orice alte materiale luate în considerare la adoptarea proiectelor de decizii sunt puse la dispoziția Comisiei în termenele specificate [articolul 18 alineatul (4)]?
      14.4.   Cum se garantează că orice aviz emis de Comisie cu privire la proiectul de decizie va fi luat în considerare, că decizia finală este notificată Comisiei și că, dacă aceasta nu respectă avizul Comisiei, sunt prezentate motivele acestei nerespectări?
      14.5.   Ce măsuri au fost luate pentru a se garanta faptul că, după transferul de responsabilitate, monitorizarea se desfășoară la un nivel care permite detectarea scurgerilor sau a neregulilor semnificative [articolul 18 alineatul (6)]?
      15.   Garanția financiară
      
      15.1.   Cum garantează legislația națională că operatorul potențial prezintă, în cadrul cererii de autorizație de stocare, dovada faptului că poate constitui resurse financiare adecvate, sub forma unei garanții financiare sau a oricăror alte măsuri echivalente (articolul 19)? În mod concret, precizați ce măsuri au fost luate pentru a se garanta că:
      
                  —
               
               
                  toate obligațiile care decurg din autorizația de stocare pot fi îndeplinite;
               
            
                  —
               
               
                  garanția financiară este valabilă și efectivă înainte de începerea operației de injecție;
               
            
                  —
               
               
                  garanția financiară este ajustată periodic;
               
            
                  —
               
               
                  se prevede contribuția financiară menționată la articolul 20.
               
            16.   Mecanismul financiar
      
      16.1.   Indicați procedurile care vizează să asigure faptul că operatorul pune la dispoziția autorității competente o contribuție financiară înainte ca transferul de responsabilitate în conformitate cu articolul 18 să fi avut loc și modul în care această contribuție ține seama de criteriile prevăzute în anexa I și de elementele privind istoricul stocării de CO2 (articolul 20).
      16.2.   Prevede legislația națională și alte obligații aferente etapei de posttransfer care trebuie acoperite de contribuția financiară în afară de costul anticipat al monitorizării pentru o perioadă de 30 de ani?
      17.   Accesul terților
      
      17.1.   Ce măsuri au fost luate pentru a se asigura că utilizatorii potențiali pot obține, într-un mod transparent și nediscriminatoriu, accesul la rețelele de transport și la siturile de stocare în scopul stocării geologice a CO2 produs și captat, în conformitate cu articolul 21?
      17.2.   Ce proceduri se aplică pentru a se garanta că operatorul care refuză accesul pe motivul lipsei de capacitate sau a unei lipse de racordare face toate îmbunătățirile necesare, în măsura în care acestea sunt realizabile din punct de vedere economic sau atunci când un client potențial este dispus să acopere costurile respective, cu condiția ca acest lucru să nu aibă un impact negativ asupra securității transportului și stocării geologice a CO2 din perspectiva mediului [articolul 21 alineatul (4)]?
      18.   Soluționarea litigiilor
      
      18.1.   În ce constă sistemul de soluționare a litigiilor și care este autoritatea independentă de părțile implicate care are acces la toate informațiile relevante?
      19.   Registre
      
      19.1.   Ce măsuri au fost luate pentru a se stabili și a se menține un registru al autorizațiilor de stocare acordate și un registru permanent conținând toate siturile de stocare închise și complexele de stocare înconjurătoare, inclusiv hărți și secțiuni ale extinderii spațiale ale acestora și informații disponibile pertinente pentru a evalua că CO2 stocat va fi complet reținut în mod permanent?
      20.   Informarea și participarea publicului
      
      20.1.   Cum asigură legislația națională punerea la dispoziția publicului, în conformitate cu legislația UE aplicabilă, a informațiilor de mediu privind stocarea geologică a CO2, inclusiv a rapoartelor cu privire la rezultatele inspecțiilor?
      21.   Sancțiuni
      
      21.1.   Ce norme naționale privind sancțiunile se aplică în caz de încălcare a prevederilor naționale adoptate în temeiul directivei? În mod concret, prezentați informații detaliate cu privire la modul în care se asigură implementarea acestor norme, precum și eficacitatea, proporționalitatea și efectul de descurajare al sancțiunilor.
      22.   Modificarea altor instrumente juridice (articolele 31-37)
      
      22.1.   În ce mod sunt integrate în legislația națională modificările aduse anexelor I și II la Directiva 85/337/CEE a Consiliului (3)?
      22.2.   În ce mod sunt integrate în legislația națională modificările aduse articolului 11 alineatul (3) litera (j) din Directiva 2000/60/CE a Parlamentului European și a Consiliului (4)?
      22.3.   Ce măsuri au fost luate pentru a se asigura implementarea articolului 9a din Directiva 2001/80/CE a Parlamentului European și a Consiliului (5)?
      22.3.1.   Cum se garantează faptul că operatorii tuturor instalațiilor de ardere cu o putere electrică nominală de 300 megawați sau mai mult pentru care licența de exploatare inițială este acordată după intrarea în vigoare a prezentei directive, și anume după data de 25 iunie 2009, au evaluat dacă sunt îndeplinite condițiile prevăzute la articolul 9a din Directiva 2001/80/CE?
      22.3.2.   Ce dispoziții și proceduri au fost adoptate pentru a se asigura că, dacă sunt îndeplinite condițiile prevăzute la articolul 9a din Directiva 2001/80/CE, pe amplasamentul instalației este rezervat un spațiu adecvat pentru echipamentul necesar captării și comprimării CO2?
      22.3.3.   Există cazuri de aplicare în practică a acestui articol după 25 iunie 2009?
      22.4.   În ce mod sunt integrate în legislația națională modificările aduse anexei III la Directiva 2004/35/CE a Parlamentului European și a Consiliului (6)?
      22.5.   În ce mod sunt integrate în legislația națională modificările aduse Directivei 2006/12/CE a Parlamentului European și a Consiliului (7)?
      22.6.   În ce mod sunt integrate în legislația națională modificările aduse Regulamentului (CE) nr. 1013/2006 a Parlamentului European și a Consiliului (8)?
      22.7.   În ce mod sunt integrate în legislația națională modificările aduse anexei I la Directiva 2008/1/CE a Parlamentului European și a Consiliului (9)?
      
         (1)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).
      
         (2)  Aceste măsuri trebuie luate în temeiul Deciziei 2010/345/UE a Comisiei din 8 iunie 2010 de modificare a Deciziei 2007/589/CE în scopul includerii unor orientări privind monitorizarea și raportarea emisiilor de gaze cu efect de seră rezultate din captarea, transportul și stocarea geologică a dioxidului de carbon (JO L 155, 22.6.2010, p. 34).
      
         (3)  Directiva 85/337/CEE a Consiliului din 27 iunie 1985 privind evaluarea efectelor anumitor proiecte publice și private asupra mediului (JO L 175, 5.7.1985, p. 40).
      
         (4)  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1).
      
         (5)  Directiva 2001/80/CE a Parlamentului European și a Consiliului din 23 octombrie 2001 privind limitarea emisiilor în atmosferă a anumitor poluanți provenind de la instalații de ardere de dimensiuni mari (JO L 309, 27.11.2001, p. 1).
      
         (6)  Directiva 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului (JO L 143, 30.4.2004, p. 56).
      
         (7)  Directiva 2006/12/CE a Parlamentului European și a Consiliului din 5 aprilie 2006 privind deșeurile (JO L 114, 27.4.2006, p. 9). Directiva 2006/12/CE este abrogată prin Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3) de la data de 12 decembrie 2010.
      
         (8)  Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri (JO L 190, 12.7.2006, p. 1).
      
         (9)  Directiva 2008/1/CE a Parlamentului European și a Consiliului din 15 ianuarie 2008 privind prevenirea și controlul integrat al poluării (JO L 24, 29.1.2008, p. 8).